
CONSILIUL LOCAL

Nr. R32005-000624/12.05.2006
REFERAT

privind avizarea Planului Urbanistic de Detaliu
“Construire hală reparaţii macarale, birouri şi imprejmuire”, strada Câmpina, nr.26, Timişoara

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara.


Având în vedere documentaţia înregistrată la noi cu nr. R32005-000624 /03.10.2005  prin care se solicită avizarea din punct de vedere urbanistic a Planului Urbanistic de Detaliu – “Construire hală reparaţii macarale, birouri şi împrejmuire”, strada Câmpina nr. 26, Timişoara

Având în vedere cerinţele Certificatului de Urbanism nr. 1323 din 22.03.2005.
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu – “Construire hală reparaţii macarale, birouri şi imprejmuire”, strada Câmpina, nr.26, Timişoara
Documentaţia este iniţiată de proprietarii terenului Mihuţi Constantin şi soţia Mihuţi Monica şi este elaborată de S.C.PRO-ARH S.R.L., proiect nr. 37/06-2005.
Terenul studiat în cadrul PUD se află situat în partea de nord a municipiului Timişoara, avand acces din strada Câmpina, printr-un drum existent. In conformitate cu PUG Timişoara zona este cuprinsă în intravilanul municipiului Timişoara, având destinaţia de zonă de unităţi industriale.
Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.
Parcela studiată în cadrul P.U.D. are suprafaţa de 702 mp şi este în proprietatea beneficiarilor prezentei documentaţii, Mihuţi Constantin şi soţia Mihuţi Monica conform CF nr.140683, Timişoara, nr. top 2107/2/2, teren in intravilan, str. Campina, nr.26.
Pe parcelă nu există construcţii sau amenajări.
În vecinătatea zonei studiate, se află tot o zonă industrială: terenurile S.C.Rompetrol WELL SERVICES S.A.Ploieşti şi S.C. Energopetrol S.A. Ploieşti.
Obiectivul nou propus constă în construirea unei hale pentru reparaţii automacarale şi a unei clădiri de birouri. Amplasamentul studiat va fi organizat în zona ocupată de construcţii, zona de circulaţiilor şi parcajelor, zona verde, dimensionate conform planşei nr. 04A- Propunere amenajare parcelă. In incintă se va asigura un nr. de 6 locuri de parcare pentru autoturisme.
Noile construcţii vor fi amplasate în retragere faţă de limitele laterale de proprietate, conform reglementărilor propuse în această documentaţie şi amplasate pe limita posterioară cu acordul proprietarilor afectaţi.
Autorizarea tuturor construcţiilor conform prezentei documentaţii se va face cu asigurarea  accesului din domeniul public de pe strada Câmpina, pe un drum de incintă pentru care au fost date Declaraţiile Notariale nr. 670/10,04,2006 respectiv 671/10,04,2006. Se vor respecta toate avizele impuse de deţinătorii de utilităţi publice precum şi procentului minim de 20%, spaţii verzi, necesar conform Regulamentului Local de Urbanism aferent P.U.G. Municipiul Timişoara.

Procentul de ocupare al terenului va fi de maxim 30%.
Coeficientul de utilizare al terenului va fi de maxim 0,5

Regim de înălţime maxim = P+2
 
H maxim la cornişă = 9 m.

La autorizarea construcţiilor se va prezenta un nou extras CF de drum cu servitutea de trecere trecută în favoarea beneficiarului acestei documentaţii.
Documentaţia de urbanism este însoţită de toate avizele şi acordurile cerute prin Certificatul de Urbanism.

Planului Urbanistic de Detaliu –“Construire hală reparaţii macarale, birouri şi imprejmuire”, strada Câmpina, nr.26, Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 
In urma dezbaterii publice din data de 09.12.2005 nu au existat obiecţii şi nu s-au propus modificări prezentei documentaţii.

